Το 1935 διορίστηκε υποπρόξενος στον Αυλώνα της Αλβανίας και στη συνέχεια το 1938 στο Γενικό Προξενείο του Καΐρου, όπου και τον βρήκε η έναρξη του Β΄ Παγκοσμίου Πολέμου. Το 1941 με την αναδιοργάνωση του ελληνικού στρατού στη Μέση Ανατολή κατατάχθηκε αμέσως ως εθελοντής στον ελληνικό στρατό. Ακολούθως έλαβε μέρος στη Μάχη του Ελ Αλαμέιν, ως δόκιμος ανθυπολοχαγός της 1ης Ελληνικής Ταξιαρχίας μετά την οποία και παρασημοφορήθηκε.